钦定古今图书集成/明伦汇编/家范典/第111卷 > 《尔雅》 > 《再用前韵》前人
## 钦定古今图书集成/明伦汇编/家范典/第111卷 > 《尔雅》 > 《再用前韵》前人

“乐天双鬓如霜菅，始知谢遣素与蛮。我兄绿发蔚如
故，已了梦幻齐人间。蛾眉劝酒聊尔耳，处仲太忍茂
弘孱。三杯径醉便归卧，海上知复几往还。”连娟六幺
趁《蹋鞠》，《杳眇》三叠萦阳关。酒醒梦断何所有，落花流
水空青山。忽惊铙鼓发半夜，明月不许幽人攀。赠行
无物惟一语，莫遣瘴雾侵云鬟。罗浮道人一倾盖，欲
系白日留君颜。应知我是香案吏，他年许缀蓬莱班。